jkorsvik/nowiki_second_scrape_merged huggingface dataset:
Carlos Clos Gómez

Carlos Clos Gómez (født 30. juni 1972 i Zaragoza) er en spansk fotballdommer som til daglig dømmer i Spanias øverste divisjon Primera División. I tillegg har han dømt flere internasjonale kamper både i regi av FIFA og UEFA.
Clos Gómez begynte å dømme fotball allerede i 1987, og ble utnevnt til FIFA-dommer i 2009. Han dømte flere kamper under kvalifiseringen til VM i fotball 2014, hvor den første var mellom Litauen og Slovakia den 7. september 2012 (1–1). Clos Gómez deltok også under EM i fotball 2012 i det spanske dommerteamet under ledelse av Carlos Velasco Carballo.Clos Gómez har ved et par tilfeller vært involvert i kontroversielle episoder, den første hvor han i midten av mars 2008 valgte å stoppe en seriekamp mellom Real Betis og Athletic Bilbao etter at Athletics målvakt Armando Riveiro ble truffet av en flaske i hodet kastet av en tilskuer. Den andre kontroversielle episoden kom i august 2009, hvor han ble kritisert offentlig av Motherwells manager Jim Gannon for manglende kontroll etter en kamp mellom Motherwell FC og Steaua Bucureşti under tredje kvalifiseringsrunde av UEFA Europa League 2009/10.


== Referanser ==


== Eksterne lenker ==
Dommerprofil hos Worldreferee.com Arkivert 11. oktober 2012 hos Wayback Machine.
Dommerprofil hos Soccerway.com
Benue (delstat)

Benue er en av Nigerias 36 delstater. Den ligger sør i de sentrale delene av landet, den ble opprettet i 1976, men i 1991 ble de vestlige delene utskilt og de ble sammen med de østlige delene av Kwara til delstaten Kogi. Delstaten har fått sitt navn etter elven Benue. Makurdi er administrasjonssenter i delstaten.


== Referanser ==
Xylotrupes lorquini

Xylotrupes lorquini er en bille som hører til gruppen hornbiller (Dynastinae) i gruppen skarabider (Scarabaeoidea).


== Utseende ==
En stor (ca. 45-65 millimeter), blank, svart hornbille. Som de fleste andre artene i slekten Xylotrupes har hannene et fremoverrettet horn på pronotum og et krumt horn på hodet, begge kløvet i spissen. Hos denne arten forekommer det både langhornede og korthornede hanner.


== Levevis ==
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.


== Utbredelse ==
Arten er utbredt på Sulawesi.


== Systematisk plassering ==
Arten blir ofte plassert som en underart av Xylotrupes gideon.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Xylotrupes Hope, 1837
Xylotrupes lorquini Schaufuss, 1885
Xylotrupes lorquini lorquini Schaufuss, 1885
Xylotrupes lorquini zideki Rowland, 2003


== Eksterne lenker ==
Bilde av arten Arkivert 27. desember 2013 hos Wayback Machine.
(en) Xylotrupes lorquini i Encyclopedia of Life 
(en) Xylotrupes lorquini i Global Biodiversity Information Facility 
(en) Xylotrupes lorquini hos NCBI 
Xylotrupes lorquini – detaljert informasjon på Wikispecies
Per Keyser Frølich

Per Keyser Frølich (født 29. juni 1899 i Kristiansand, død 10. juni 1977 i Alexandria, Virginia, USA) var en norsk kjemiker som forsket på kunstig gummi i USA.Etter examen artium 1917 fra Kristiansand katedralskole reiste han til Trondheim og ble ingeniør i elektrokjemi i 1921, hvorpå han underviste ett år og med stipend reiste til Massachusetts Institute of Technology (M.I.T.) i Boston, USA i 1922.  Der ble han Master of Science 1923 og Doctor of Science 1925 i faget chemical engineering, og underviste som dosent fra 1927 såvel som var avdelingssjef og assisterende direktør. Han ble amerikansk statsborger i 1929, samme året som han ble utnevnt til professor, fortsatt samme sted (M.I.T.). Det meste av hans vitenskapelige produksjon (artikler) kom fra tiden ved M.I.T., som han forøvrig forlot omkring 1930, etter fire år. En bok han skrev Eventyret om Industriens Tidsalder utkom i 1927.I det private var han fra 1929 til 1931 assisterende direktør ved Standard Oil som tilvirket kunstig gummi.  Fra 1931 til 1936 var han sjefskjemiker for Esso sine laboratorier i Elizabeth, en by i Union County (New Jersey), fra 1936 til 1940 var han endog direktør for Esso sitt Chemical Laboratories.  Efter kriget var han fra 1946 til 1954 i tjeneste hos Merck & Co., først som forskningskoordinater, på slutten var han vitenskapelig direktør.  Endelig var han fra 1954 til 1960   sjefkjemiker for US Chemical Corps, som er det amerikanske forsvars kjemiske forskningsinstitutt.  Tiden i det private brakte ham mange patenter.Han var i 1943 leder for American Chemical Society, det som tilsvarer Norsk kjemisk selskap  i Norge, der han for øvrig ble æresmedlem i 1948. Ellers var han æresprofessor ved Lehigh University og Rutgers University.
Han var sønn av arkitekt Johan Keyser Frølich (1858–1927) og Beate Janette Mathilde Corneliussen (1861–1952). 

Se også Frølich (slekt)


== Utgivelse ==
Per Keyser Frølich (1927). Eventyret om teknologiens tidsalder. Norli. 


== Se også ==
Frølich (slekt)
Liste over æresmedlemmer i Norsk kjemisk selskap


== Referanser ==
Nordstrands Avis

Nordstrands Avis. Upolitisk Avis for Nordstrand Sogn var en ukentlig lokalavis startet av Carl Theodor Ystrøm (1890–1930) i 1925. Ystrøm fungerte selv som redaktør og utgiver av avisen inntil sin død, knapt 40 år gammel.
Selv om Nordstrands Avis opphørte i 1939, regner dagens Nordstrands Blad sin historie tilbake til denne avisens etablering i 1925.
Redaksjonen holdt til i Pilestredet 37 i Oslo. Første utgave av lokalavisen kom i salg 3. januar i 1925. Det første året var lørdag avisens utgivelsesdag, men fra 1926 kom den ut på fredager.
For Carl Ystrøm var det viktig et vidt og ble en stemme i nærmiljøet, derfor var det også at han bestemt frasa seg oppfordringen om å stille som kandidat ved kommunevalget i 1925. Ellers lød redaktørens velkjente motto: «Den som ikke krever noe, får ingen ting». Hans engasjement kjente ingen grenser og redaktøren ble en både kjent og aktet person i nærmiljøet.Av de første saker Nordstrands Avis fremmet var en oppfordring til beboerne om holde seg hjemme på 17. mai og bidra til lokal feiring av nasjonaldagen. Etter den vellykkede 17. mai-feiringen i 1925 kunne lokalavisen med rette triumfere: «Nordstrands Avis har ved at ta initiativet til denne sak bevist hvilken fordel det er for sognet at ha sit eget organ, hvor alle saavel smaa som store spørsmaal av interesse og til bedste for dets beboere kan bli drøftet.»


== Referanser ==


== Litteratur ==
Redaktør Ystrøm død. Nordstrands Avis. Nr. 13. Fredag 28. mars 1930, s. 1.
Plateau (delstat)

Plateau er en av Nigerias 36 delstater. Den ligger i de sentrale delene av landet, den ble opprettet i 1976, men i 1991 ble det utskilt et område som ble til delstaten Nasarawa. Delstaten har fått sitt navn etter Josplatået. Jos er administrasjonssenter i delstaten.
Xylotrupes inarmatus

Xylotrupes inarmatus er en bille som hører til gruppen hornbiller (Dynastinae) i gruppen skarabider (Scarabaeoidea).


== Utseende ==
En stor (ca. 40 millimeter), blank, svart hornbille. Arten skiller seg fra de fleste andre artene i slekten Xylotrupes ved at hannens horn er sterkt reduserte, hornet på pronotum er redusert til en svak forhøyning.


== Levevis ==
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.


== Utbredelse ==
Arten er utbredt på Java.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Xylotrupes Hope, 1837
Xylotrupes inarmatus Sternberg, 1906


== Eksterne lenker ==
(en) Xylotrupes inarmatus i Encyclopedia of Life 
(en) Xylotrupes inarmatus i Global Biodiversity Information Facility 
(en) Xylotrupes inarmatus hos NCBI 
(en) Kategori:Xylotrupes inarmatus – bilder, video eller lyd på Wikimedia Commons 
Xylotrupes inarmatus – detaljert informasjon på Wikispecies
Josplatået

Josplatået, tidigere Bauchiplatået, er et platå i det sentrale Nigeria. Det avgrenses av bratte skråninger og utgjør Afrikas viktigste tinngruvedistrikt. Platået består av gneis, granitt og flere vulkaner som ikke lengre er aktive. Gjennomsnittshøyden er cirka 1 250 meter over havet, den høyeste toppen er Mount Shere (1 780 meter over havet) ikke langt fra byen Jos. Klimaet er relativt kjølig og rikt på nedbør.
Den moderne tinnutvinningen startet på begynnelsen av 1900-tallet og området har siden da vært blant verdens fremste tinnprodusenter. Det blir også utvunnet andre mineraler, columbit, wolfram, kaolin, zirkon, uran og thorium.
Nasarawa

Nasarawa er en av Nigerias 36 delstater. Den ligger i de sentrale delene av landet og ble opprettet i 1996, tidligee var området en del av delsataten Plateau. Lafia er administrasjonssenter i delstaten.
Zamfara

Zamfara er en av Nigerias 36 delstater. Den ligger nordvest i landet med grense til Niger i nord. Den ble opprettet i 1996, tidligere var området en del av delstaten Sokoto. Gusau er administrasjonssenter i delstaten.


== Eksterne lenker ==
Offisielt nettsted 
(en) Zamfara State – kategori av bilder, video eller lyd på Commons
Xylotrupes damarensis

Xylotrupes damarensis er en bille som hører til gruppen hornbiller (Dynastinae) i gruppen skarabider (Scarabaeoidea).


== Utseende ==
En stor (ca. 50 millimeter), blank, svart hornbille. Hannen har, som vanlig for slekten, et kraftig, fremoverrettet horn på pronotum og et oppoverkrummet horn på hodet, begge er kløvet i spissen.


== Levevis ==
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.


== Utbredelse ==
Arten er lever på Tanimbarøyene.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Xylotrupes Hope, 1837
Xylotrupes damarensis Rowland, 2006


== Kilder ==
Rowland, J.M. (2011): Notes on nomenclature in Xylotrupes Hope (Scarabaeidae: Dynastinae: Dynastini). Insecta mundi, (0176): 1-10. PDF Arkivert 2. april 2015 hos Wayback Machine.


== Eksterne lenker ==
(en) Xylotrupes damarensis i Global Biodiversity Information Facility 
(en) Xylotrupes damarensis hos NCBI 
(en) Kategori:Xylotrupes damarensis – bilder, video eller lyd på Wikimedia Commons 
Xylotrupes damarensis – detaljert informasjon på Wikispecies
Xylotrupes pauliani

Xylotrupes pauliani er en bille som hører til gruppen hornbiller (Dynastinae) i gruppen skarabider (Scarabaeoidea).


== Utseende ==
En stor (ca. 40 millimeter), blank, svart hornbille. Hannen har, som vanlig for slekten, et kraftig, fremoverrettet horn på pronotum og et oppoverkrummet horn på hodet, begge er kløvet i spissen. Hos denne arten er hornene ganske korte.


== Levevis ==
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.


== Utbredelse ==
Arten er lever på Sumatra.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Xylotrupes Hope, 1837
Xylotrupes pauliani Silvestre, 1997
Xylotrupes pauliani dayakorum Silvestre, 2004
Xylotrupes pauliani pauliani Silvestre, 1997


== Eksterne lenker ==
(en) Xylotrupes pauliani i Encyclopedia of Life 
(en) Xylotrupes pauliani i Global Biodiversity Information Facility 
(en) Xylotrupes pauliani hos NCBI 
(en) Kategori:Xylotrupes pauliani – bilder, video eller lyd på Wikimedia Commons 
Xylotrupes pauliani – detaljert informasjon på Wikispecies
Xylotrupes striatopunctatus

Xylotrupes striatopunctatus er en bille som hører til gruppen hornbiller (Dynastinae) i gruppen skarabider (Scarabaeoidea).


== Utseende ==
En stor (35-40 millimeter), blank, svart hornbille. Hannen har, som vanlig for slekten, et kraftig, fremoverrettet horn på pronotum og et oppoverkrummet horn på hodet, begge er kløvet i spissen. Hos denne arten er hornene ganske korte.


== Levevis ==
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.


== Utbredelse ==
Arten er beskrevet fra Halmahera.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Xylotrupes Hope, 1837
Xylotrupes striatopunctatus Silvestre, 2003


== Eksterne lenker ==
(en) Xylotrupes striatopunctatus i Encyclopedia of Life 
(en) Xylotrupes striatopunctatus i Global Biodiversity Information Facility 
(en) Kategori:Xylotrupes striatopunctatus – bilder, video eller lyd på Wikimedia Commons 
Xylotrupes striatopunctatus – detaljert informasjon på Wikispecies
Cegua

Cegua (fra nahuatl citlali «kvinne»), også kjent som Segua og Tzegua, er en figur i en tradisjonell mellomamerikansk legende med mesoamerikansk opphav. Hun er et spøkelse som viser seg på øde veier om natta i form av ei vakker kvinne som ber om å få sitte på til nærmeste landsby. Når hun har satt seg opp på hesten, eller kjøretøyet i moderne versjoner av legenden, forvandler hun seg til en fryktelig skapning med en råtnende hestehodeskalle som hode.
Myten om Cegua har samme opphav som og er beslekta med myten om Siguanaba.


== Litteratur ==
Zeledón Cartín, Elías (2000). Leyendas Costarricenses. San José, Costa Rica: Universidad Nacional. ISBN 9977-65-133-7. 
Zeledón Cartín, Elías (2012). Leyendas Ticas. San José, Costa Rica: Editorial Costa Rica. ISBN 978-9977-23-984-2. 


== Eksterne lenker ==
Legenden om Cegua hos Mitos y Leyendas (en)
Xylotrupes sumatrensis

Xylotrupes sumatrensis er en bille som hører til gruppen hornbiller (Dynastinae) i gruppen skarabider (Scarabaeoidea).


== Utseende ==
En stor, blank, brunrød til svart hornbille. Hannen har, som vanlig for slekten, et kraftig, fremoverrettet horn på pronotum og et oppoverkrummet horn på hodet, begge er kløvet i spissen.


== Levevis ==
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.


== Utbredelse ==
Arten lever på Sumatra.


== Systematisk plassering ==
Arten blir ofte regnet som en underart av Xylotrupes gideon.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Xylotrupes Hope, 1837
Xylotrupes sumatrensis Minck, 1920
Xylotrupes sumatrensis sumatrensis Minck, 1920
Xylotrupes sumatrensis tanahmelayu Rowland, 2006


== Eksterne lenker ==
(en) Xylotrupes sumatrensis i Global Biodiversity Information Facility 
(en) Xylotrupes sumatrensis hos NCBI 
(en) Kategori:Xylotrupes sumatrensis – bilder, video eller lyd på Wikimedia Commons 
Xylotrupes sumatrensis – detaljert informasjon på Wikispecies
Carl Cain

Carl Cecil Cain (født 2. august 1934 i Freeport i  Illinois) var en amerikansk basketballspiller som deltok i de olympiske leker 1956 i Melbourne.
Cain ble olympisk mester i basketball under OL 1956 i Melbourne. Han var med på det amerikanske laget som vant basketturneringen. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember. USA vant semifinalen over Uruguay med 101-38 og i finalen vant laget med 89-51 over Sovjetunionen. Cain spilte kun i to kamper, semifinalen og finalen, han scoret tre poeng for USA under OL-turneringen.


== OL-medaljer ==
1956  Melbourne –  Gull i basketball  USA


== Referanser ==


== Eksterne lenker ==
(en) Carl Cain – Olympedia 
(en) Carl Cain – Sports-Reference (OL-resultater – arkivert) 
(en) Carl Cain – Iowa Sports Hall of Fame 
(en) Carl Cain – FIBA 
(en) Carl Cain – Basketball-Reference.com
11 Ursae Minoris

11 Ursae Minoris (11 UMi, Iota Ursae Minoris), også kjent under katalogbetegnelsene HD 136726, HR 5714 og HIP 74793, er en oransje kjempestjerne av spektralklasse K som befinner seg 398 lysår unna i stjernebildet Lille bjørn. Den blir noen ganger kalt Pherkard eller Pherkad Minor, og sistnevnte navn brukes især for å skille den fra Pherkad (Major), som er Gamma Ursae Minoris og den tredje lyssterkeste stjernen i stjernebildet etter Polaris og Kochab. 11 UMi er 1,8 ganger mer massiv, 24 ganger større og stråler 185 ganger sterkere enn Solen. I august 2009 ble det oppdaget en planet som kretser rundt stjernen.Stjernen beveger seg gjennom Melkeveien i en hastighet av 18,9 km/s i forhold til Solen. Den kretser rundt sentrum av galaksen i en avstand som er anslått til å være mellom 23 600 og 27 700 lysår. Om rundt seks millioner år vil 11 UMi være i en minste avstand av 127 lysår fra solsystemet og da ha en tilsynelatende størrelsesklasse på 2,55. Vektorkomponentene for romhastigheten til 11 UMi er som følgende: [U, V, W] = [1, −10, −16] km/s.


== Se også ==
HD 32518


== Referanser ==


== Eksterne lenker ==
Jean Schneider (2011). «Notes for star 11 UMi». Extrasolar Planets Encyclopaedia. Besøkt 30. september 2011. 
Pherkad Minor (HIP 74793) (en)
V337 Carinae

V337 Carinae (V337 Car, q Carinae, q Car) er en oransje kjempestjerne av spektralklasse K3IIa, beliggende rundt 740 lysår unna i stjernebildet Kjølen. Den er en uregelmessig variabel stjerne og har en tilsynelatende størrelsesklasse som varierer mellom 3,36 og 3,44. Stjernen har en radius lik 350 solradier.
Stjernen beveger seg gjennom Melkeveien i en hastighet av 25,1 km/s i forhold til Solen. Den kretser rundt sentrum av galaksen i en avstand som er anslått til å være mellom 24 000 og 24 200 lysår.. Vektorkomponentene for romhastigheten til q Car er som følgende: [U, V, W] = [−19,3, −13,3, −8,9] km/s.


== Referanser ==


== Eksterne lenker ==
q Carinae (HIP 50371) (en)
Afrikas år

Afrikas år er en betegnelse på året 1960 på grunn av en rekke viktige begivenheter som fant sted i Afrika det året og som førte både til at kontinentet fikk stor oppmerksomhet fra resten av verden og til forsterka følelser for panafrikanismen. Uttrykket «Afrikas år» (engelsk Year of Africa) ble første gang brukt av den britiske koloniministeren O.H. Morris i begynnelsen av januar dette året, og deretter av Ralph Bunche 16. februar samme år.
Først og fremst representerer året en milepæl i avkoloniseringa av Afrika, ettersom hele 17 land fikk sin uavhengighet: Kamerun, Togo, Mali, Senegal, Madagaskar, Dahomey (nå Benin), Niger, Øvre Volta (nå Burkina Faso), Elfenbenskysten, Tsjad, Den sentralafrikanske republikk, Republikken Kongo, Gabon, Mauritania, Somalia, Nigeria og Republikken Kongo (Léopoldville) (nå Den demokratiske republikken Kongo).
Verdensdelen fikk dermed også plutselig en mye sterkere stilling i De forente nasjoner. Disse raske politiske forandringene førte til spekulasjoner og håp om Afrikas framtid, men samtidig begynte kontinentet å oppleve problemer med postkolonial og neokolonial vold. Dessuten opplevde man i 1960 den første bevæpna motstanden mot apartheid i Sør-Afrika, som blant annet leda til Sharpeville-massakren og som hadde politiske konsekvenser over hele verden.


== Referanser ==


== Eksterne lenker ==
1960: The year of independence hos France24
Jim Walsh

James Patrick Walsh (1930–1976) var en amerikansk basketballspiller som deltok i de olympiske leker 1956 i Melbourne.
Walsh ble olympisk mester i basketball i OL 1956 i Melbourne. Han var med på det amerikanske laget som vant basketturneringen. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember. USA vant semifinalen over Uruguay med 101-38 og i finalen vant laget med 89-51 over Sovjetunionen. Walsh spilte alle åtte kampene og scoret 73 poeng for USA i OL-turneringen.


== OL-medaljer ==
1956  Melbourne –  Gull i basketball  USA


== Referanser ==


== Eksterne lenker ==
(en) Jim Walsh – Olympedia 
(en) Jim Walsh – Sports-Reference (OL-resultater – arkivert) 
(en) Jim Walsh – databaseOlympics.com (arkivert) 
(en) Jim Walsh – FIBA 
(en) Jim Walsh – Basketball-Reference.com
Robert Laxalt

Robert Laxalt (født 25. september 1923, død 23. mars 2001) var en amerikansk forfatter. Foreldrene hadde innvandret fra Baskerland.


== Biografi ==
Robert Laxalt begynte sin karriere som journalist i United Press før han startet sitt eget nyhetsbyrå i Nevada på 1950-tallet.I 1957 ga han ut sin første og mest kjente bok, Sweet Promised Land. Den var basert på historien til hans far Dominique og hans tilbakevendelse til Baskerland etter 47 år som innvandrer i Nevada. Boken ble tatt særlig godt imot i områdene rundt Nevada og de nærliggende statene.
Laxalt arbeidet også som konsulent med baskisk kultur som område for Library of Congress og bidro til å starte The Basque Studies program ved Universitetet i Nevada. Han grunnla også forlaget University of Nevada Press som senere ga ut nesten alle hans bøker.
Broren Paul Laxalt var guvernør i Nevada og senator USAs kongress for det republikanske partiet.


== Bibliografi ==
The Violent Land: Tales the Old Timers Tell, 1950
Sweet Promised Land 1957
A Man in the Wheatfield 1964. Selected by the American Library Association as one of the six notable works of American fiction that year.
Nevada, 1971
In a Hundred Graves: A Basque Portrait, 1972
Nevada: A Bicentennial History, 1977
A Cup of Tea in Pamplona, 1985. Nominated for a 1985 Pulitzer Prize in fiction.
A Basque Hotel 1989. Nominated for a Pulitzer Prize.
A Time We Knew: Images of Yesterday in the Basque Homeland, 1990
The Child of the Holy Ghost 1992
A Lean Year and Other Stories (16 short stories), 1994
The Governor's Mansion 1994
Dust Devils 1997
A Private War: An American Code Officer in the Belgian Congo, 1998
The Land of My Fathers: A Son's Return to the Basque Country, 1999
Time of the Rabies, 2000
Travels With My Royal: A Memoir of the Writing Life, available May 2001


== Referanser ==


== Litteratur ==
Lerude, Warren: Robert Laxalt: The Story of a Storyteller (Center for Basque Studies 2013)